钦定古今图书集成/明伦汇编/闺媛典/第103卷 > 皇清九 > 潘士柱妻童氏
## 钦定古今图书集成/明伦汇编/闺媛典/第103卷 > 皇清九 > 潘士柱妻童氏

按《金华府志》：童氏，潘士柱妻。年十八于归，奉姑以孝闻。越五年丙戌七月，乱兵经其地，氏扶姑逃至白莲塘，为悍兵所获，以马胁之使乘，氏詈不绝口，曰：“汝贼也，吾岂从乎？有死而已。” 兵仍扶之行，又至一塘投水，水涸不能没，兵拽之出，加以鞭笞，氏益肆詈，兵乃手刃之而去。其姑尾得之，抱尸泣。时盛暑，色不少变，见者骇异。